
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījums Ministru kabineta 2021. gada 21. oktobra rīkojumā Nr. 710 "Par Transporta attīstības pamatnostādnēm 2021.–2027. gadam"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Tiesību akta projekts ir izstrādāts, lai aktualizētu Ministru kabineta (turpmāk – MK) 2021. gada 21. oktobra rīkojumu Nr. 710 "Par Transporta attīstības pamatnostādnēm 2021.–2027. gadam" (turpmāk – MK rīkojums Nr. 710), izslēdzot tā 5. punktu. Minētajā punktā noteiktais uzdevums izstrādāt Transporta attīstības pamatnostādņu 2021.–2027. gadam (turpmāk – TAP2027) starpposma izvērtējumu ir ticis izpildīts, sagatavojot un noteiktā kārtībā virzot informatīvā ziņojuma projektu "Transporta attīstības pamatnostādņu 2021.–2027. gadam starpposma izvērtējums" (24-TA-2172) (turpmāk – Ziņojums) izskatīšanai MK. Tā kā informatīvais ziņojums MK līdz šim brīdim nav izskatīts, tajā ietvertā informācija ir zaudējusi aktualitāti un uzdevuma atkārtota izpilde prasītu nesamērīgus administratīvos un cilvēkresursus.
1.2. Mērķis
Mērķa apraksts
Tiesību akta projekta mērķis ir mazināt administratīvo slogu un nodrošināt lietderīgu valsts pārvaldes resursu izmantošanu, izslēdzot no MK rīkojuma Nr. 710 5. punktā noteikto uzdevumu, jo Ziņojumā ietvertā informācija ir zaudējusi aktualitāti, bet tās aktualizēšana un atkārtota saskaņošana prasītu būtisku laika un cilvēkresursu ieguldījumu.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
MK rīkojuma Nr. 710 5. punkts paredz SM sagatavot un satiksmes ministram līdz 2024. gada 1. oktobrim iesniegt noteiktā kārtībā MK pamatnostādņu īstenošanas starpposma izvērtējumu.
Izpildot MK rīkojuma Nr. 710 5. punktā doto uzdevumu, SM izstrādāja informatīvā ziņojuma projektu "Transporta attīstības pamatnostādņu 2021.–2027. gadam starpposma izvērtējums" (24-TA-2172), ko satiksmes ministrs 2025. gada 26. februārī iesniedza Valsts kancelejā (turpmāk – VK).
Ziņojuma sagatavošanā bija iesaistītas (intervijas, anketas un fokusa grupa) arī ieinteresētās puses. Viņu viedoklis Ziņojumā iekļauts politikas analīzē un ir vērtēts kopsakarībā ar citiem datiem. Ziņojuma izstrādei SM piesaistīja un finansēja ārējos ekspertus un tā saskaņošana ilga četrus mēnešus trīs kārtās. Starpinstitūciju saskaņošanā saņemtie iebildumi un priekšlikumi ir ņemti vērā. Kopumā Ziņojuma izstrāde un saskaņošanas process līdz iesniegšanai MK aizņēma 11 mēnešus.
Problēmas un risinājumi
Problēmas apraksts
Ziņojums līdz šim brīdim SM nezināmu iesmelu dēļ MK sēdē nav izskatīts, un ar Ministru prezidentes 2026. gada 21. maija rezolūciju Nr. 26‑MP‑106 tas ir atgriezts SM precizēšanai un atkārtotai iesniegšanai VK vai atsaukšanai, izmantojot Tiesību aktu portāla funkcionalitāti.
Šobrīd Ziņojumā ietvertā informācija ir zaudējusi aktualitāti, jo tajā iekļautie dati raksturo situāciju līdz 2023. gada beigām, savukārt informācija par plānoto finansējumu pasākumu īstenošanai ir fiksēta uz 2024. gada 1. septembri. Kopš Ziņojuma iesniegšanas MK 2025. gada februārī transporta nozarē ir pieņemti vairāki normatīvie akti, izskatīti informatīvie ziņojumi un pieņemti lēmumi, kas saistīti ar TAP2027 īstenošanu. Līdz ar to Ziņojuma aktualizēšana neaprobežotos tikai ar statistisko datu atjaunošanu, bet prasītu atkārtoti izvērtēt TAP2027 pasākumu izpildes progresu, sasniegtos rezultātus un nozares attīstības tendences. Paredzams, ka Ziņojuma aktualizēšana un atkārtota starpinstitūciju saskaņošana ilgtu vairākus mēnešus. Ņemot vērā, ka tuvojas esošā politikas plānošanas perioda noslēgums, šobrīd veikta starpposma izvērtējuma praktiskā nozīme ir mazinājusies un tā sākotnējais mērķis vairs nav sasniedzams pilnvērtīgā apjomā. Valsts pārvaldei ir jāmeklē risinājumi, kas nodrošina operatīvu politikas izvērtējumu izskatīšanu un izmantošanu lēmumu pieņemšanā. Mainoties sociālekonomiskajiem apstākļiem, ārējās vides faktoriem un regulējumam, izvērtējumos ietvertā informācija laika gaitā zaudē aktualitāti, bet tās uzturēšana aktuālā stāvoklī prasa arvien lielāku administratīvo resursu ieguldījumu.
Vienlaikus TAP2027 kā Nacionālā attīstības plānam 2021.–2027. gadam (turpmāk – NAP2027) pakārtots nozares politikas plānošanas dokuments nodrošina NAP2027 mērķu īstenošanu transporta nozarē. Arī NAP2027 īstenošanas ietvaros ir veikta progresa uzraudzība un izvērtēšana, tostarp vērtējot transporta nozares ieguldījumu nacionālo attīstības mērķu sasniegšanā. Pēdējais no tiem 2026. gada martā, Ministru prezidentei Evikai Siliņai ziņojot Saeimai par Ministru kabineta paveikto un iecerēto darbību.
SM plāno izstrādāt politikas plānošanas dokumentu nākamajam plānošanas periodam (to paredzēja arī Ziņojums) vai ilgtermiņam, ja tiks veikti grozījumi normatīvajos aktos par attīstības plānošanas sistēmu. Izstrādājot nākamo transporta nozares politikas plānošanas dokumentu, Satiksmes ministrija izvērtēs TAP2027 īstenošanas rezultātus, kas kalpos par pamatu nākamā plānošanas perioda prioritāšu un rīcības virzienu noteikšanai. Vienlaikus Satiksmes ministrija patur iespēju turpmākajā TAP2027 īstenošanā un politikas novērtēšanā izmantot Ziņojumā identificētos monitoringa uzlabojumus, tostarp atbilstoši Latvijas Republikas Valsts kontroles sniegtajām rekomendācijām.
Ievērojot minēto, MK rīkojuma Nr. 710 5. punktā noteiktā uzdevuma izpilde, aktualizējot Ziņojumu, prasītu nesamērīgu administratīvo un cilvēkresursu ieguldījumu, kas neatbilstu Valsts pārvaldes iekārtas likuma 10. panta desmitajā daļā nostiprinātajam valsts pārvaldes efektivitātes principam.
Risinājuma apraksts
Nepieciešams grozīt MK rīkojumu Nr. 710, no tā izslēdzot 5. punktu.
Vai ir izvērtēti alternatīvie risinājumi?
Jā
Apraksts
Kā alternatīva tiesību akta projekta izstrādei izskatīta iespēja aktualizēt Ziņojumu. Tomēr šāds risinājums nav izvēlēts, jo paredzams, ka Ziņojuma aktualizēšana un atkārtota starpinstitūciju saskaņošana ilgtu vairākus mēnešus, tuvojoties esošā politikas plānošanas perioda noslēgumam un mazinot starpposma izvērtējuma praktisko nozīmi.
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
Satiksmes ministrija izskatīšanai Ministru kabinetā virzīja tiesību akta projektu 26-TA-1390  "Informatīvais ziņojums "Par Ministru kabineta sēdē doto uzdevumu atzīšanu par aktualitāti zaudējušiem"", kur cita starpā bija paredzēts ar Ministru kabineta protokollēmumu atzīt par aktualitāti zaudējušu doto uzdevumu - izstrādāt Transporta attīstības pamatnostādņu 2021.–2027. gadam  starpposma izvērtējumu. Par minēto uzdevumu tika saņemts Valsts kancelejas atzinums ar iebildumu - ja Satiksmes ministrijas ieskatā uzdevums ir zaudējis aktualitāti, lai izbeigtu minētā uzdevuma kontroli ir sagatavojami Ministru kabineta rīkojuma grozījumi un attiecīgais punkts svītrojams. Līdz ar to Satiksmes ministrija virza projektu par grozījumiem MK rīkojumā Nr. 710. Minētā iecere atbilst arī Ministru prezidenta 2026.gada 11.jūnija rezolūcijai Nr.2026-1.1.1./32-32, ar kuru cita starpā uzdots izvērtēt un aktualizēt savā kompetencē esošos kontroles uzdevumus, un par aktualitāti zaudējušiem kontroles uzdevumiem sagatavot attiecīgus tiesību aktu projektus un iesniegt tos izskatīšanai Ministru kabinetā.
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
-
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Jā
Skaidrojums
Sabiedrības līdzdalība nav nepieciešama, jo tiesību akta projekts paredz aktualizēt MK rīkojumu, izslēdzot uzdevumu, kura turpmāka izpilde vairs nav lietderīga. Projekts nemaina transporta nozares politikas mērķus, rīcības virzienus vai sabiedrības tiesības un pienākumus. Vienlaikus sabiedrības un ieinteresēto pušu līdzdalība ir nodrošināta Ziņojuma izstrādes procesā, organizējot aptaujas, intervijas un publisko apspriešanu.
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Nē
7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

